ALL ออกหุ้นกู้ 700 ลบ.ดอกเบี้ย 6.90% ต่อปี ลุยขายรายใหญ่-สถาบัน 25-27 ก.พ.นี้
ALL ออกหุ้นกู้ 700 ลบ.ดอกเบี้ย 6.90% ต่อปี ลุยขายรายใหญ่-สถาบัน 25-27 ก.พ.นี้
ALL ออกหุ้นกู้ 700 ลบ.ดอกเบี้ย 6.90% ต่อปี ลุยขายรายใหญ่-สถาบัน 25-27 ก.พ.นี้
12 ก.พ. 2563

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 700 ล้านบาท อายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 6.90 ต่อปีชำระดอกเบี้ยทุกๆ 3 เดือน ตลอดอายุหุ้นกู้ โดยแบ่งเสนอขายไม่เกิน 500 ล้านบาท และสำรองเพื่อเสนอขายเพิ่มเติมไม่เกิน 200 ล้านบาท
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย ระหว่างวันที่ 25-27 ก.พ.63 ผู้จัดการการจัดจำหน่ายหุ้นกู้ ได้แก่ บล.กรุงไทย ซีมีโก้ บล.เออีซี บล.เอเอสแอล บล.ไอร่า
ทั้งนี้ บริษัทมีวัตถุประสงค์จะนำเงินชำระคืนหุ้นกู้ของบริษัท ครั้งที่ 1/2561 (ALL205A) ที่จะครบกำหนดในเดือนพ.ค.63 มูลค่า 466.70 ล้านบาท เงินส่วนที่เหลือจะใช้เพื่อลงทุนในโครงการในอนาคตของบริษัท และ/หรือ เป็นเงินทุนหมุนเวียนของบริษัท